Ku Ring Gajaus nacionalinis parkas

Ku Ring Gajaus nacionalinis parkasKu Ring Gajaus nacionalinis parkas, Pasaulio vietovardžiai. Nuoroda tikrinta 2020-10-29. () – saugoma gamtos teritorija Australijoje, Naujajame Pietų Velse, Sidnėjaus šiaurinėje dalyje, už 20 km į šiaurę nuo miesto centro. Plotas 14 882 ha. Įkurtas 1894 m., vienas seniausių Australijoje (seniausias – Karališkasis nacionalinis parkas).Ku-ring-gai Chase National Park , NSW National Parks and Wildlife Service. Nuoroda tikrinta 2020-10-29.National Heritage Places - Ku-ring-gai Chase National Park, Lion Island, Long Island and Spectacle Island nature reserves, Department of Agriculture, Water and the Environment. Nuoroda tikrinta 2020-10-29. Parkas pavadintas pagal jo apylinkėse gyvenusių aborigenų genčių grupę Kuring-gai (arba Guringai). 2006 m. gruodį įtrauktas į Australijos nacionalinio paveldo sąrašą.Ku-ring-gai Chase National Park, Lion Island, Long Island and Spectacle Island Nature Reserves, New South Wales, Department of Sustainability, Environment, Water, Population and Communities. Archyvuota 2013-05-31. Nuoroda tikrinta 2020-10-29.

Nacionalinis parkas apima slėnių išraižytą Hornsbio plynaukštės dalį Suskaidytosios įlankos pietinėje ir Pitvoterio įlankos vakarinėje pakrantėje. Vakaruose parką riboja Sidnėjaus–Niukaslo geležinkelis, pietuose – Sidnėjaus šiauriniai priemiesčiai. Kraštovaizdžiui būdingos užlietų upių slėnių estuarijos, stačios smiltainio uolos ir iki 150–200 m virš jūros lygio iškilusios plynaukštės (aukščiausias taškas – 227 mWillunga TS2779 , Geocaching Australia. Nuoroda tikrinta 2020-10-29.). Parko teritorijos geologinį pagrindą sudaro Hoksberio smiltainis, Vajanamatos skalūnas ir Narabino grupės (Narrabeen Group) smiltainiai bei skalūnai.Ku-ring-gai Chase National Park, Lion, Long and Spectacle Island Nature Reserves, Ku-ring-gai Chase Rd, Bobbin Head, NSW, Australia, Australian Heritage Database, Department of Agriculture, Water and the Environment. Nuoroda tikrinta 2020-10-29.

Parko teritoriją dengia krūmynai, retmiškiai, pelkės ir atogrąžų miškai. Parke auga virš 1000 augalų rūšių, gyvena virš 160 paukščių rūšių, suskaičiuota 28 žinduolių (iš jų 11 – šikšnosparnių), 62 roplių ir varliagyvių, virš 100 drugių rūšių. 13 gyvūnų rūšių – retos arba nykstančios (didžioji sterbliakiaunė, mažasis trumpanosis bandikutas, koala, paprastasis ilgapirštis šikšnosparnis ir kiti). Yra ir introdukuotų rūšių; ypač didelę žalą vietinėms rūšims daro rudosios lapės. Parke gausu aborigenų kultūros paveldo: uolų piešinių, kapaviečių, vedybų, gimimo, įrankių gaminimo vietų, olų, kiaukutynų.

Parką kasmet aplanko apie 2 mln. lankytojų.

 Šaltiniai 

Kategorija:Australijos nacionaliniai parkai
Kategorija:Naujasis Pietų Velsas